Η **Βιορίκα Νταντσίλα** (Vasilica Viorica Dăncilă, 16 Δεκεμβρίου 1963-) είναι Ρουμάνα πολιτικός, αρχηγός του Σοσιαλδημοκρατικού Κόμματος , η οποία ήταν πρωθυπουργός από τις 29 Ιανουαρίου 2018 ως τις 4 Νοεμβρίου 2019.

Γεννήθηκε στο Ροσιόρι ντε Βέντε και έγινε η πρώτη γυναίκα στο πρωθυπουργικό αξίωμα στην ιστορία της χώρας της.
Το 2014 εξελέγη μέλος του Ευρωπαϊκού Κοινοβουλίου με το Σοσιαλδημοκρατικό Κόμμα. Από το 2015 είναι πρόεδρος του Σοσιαλδημοκρατικού Οργανισμού Γυναικών (OFSD).

Μέλος του Σοσιαλδημοκρατικού Κόμματος από το 1996, η Νταντσίλα υπηρέτησε ως τοπική σύμβουλος ως το 2009, οπότε εξελέγη για πρώτη φορά ευρωβουλευτής.

Προτού ασχοληθεί με την πολιτική εργάστηκε αρχικά ως καθηγήτρια στο Βιομηχανικό Λύκειο της Βιντέλε και μετά ως μηχανικός στην ανώνυμη εταιρεία Petrom.

Πολιτική σταδιοδρομία
---------------------

### Ευρωβουλευτής

Το 2009 εξελέγη για την πρώτη της θητεία στο Ευρωκοινοβούλιο με το Σοσιαλδημοκρατικό Κόμμα. Εν συνεχεία, επανεξελέγη ευρωβουλευτής το 2014 και ανέλαβε αντιπρόεδρος της Επιτροπής του Ευρωπαϊκού Κοινοβουλίου για τη Γεωργική και την Υπαίθρια Ανάπτυξη. Είναι επίσης πλήρες μέλος της Επιτροπής για τα Γυναικεία Δικαιώματα και την Ισότητα των Φύλων.

Το 2015 βρέθηκε στις βραχείες λίστες για τα βραβεία του Ευρωκοινοβουλίου στον τομέα της Γεωργίας. Έπειτα από δύο χρόνια, το 2017, ήταν ξανά υποψήφια σε δύο αυτόνομες κατηγορίες: Γυναικεία Δικαιώματα και Ισότητα Φύλων και επίσης Έρευνας και Καινοτομίας.

### Πρωθυπουργός

Στις 17 Ιανουαρίου 2018, ο πρόεδρος του Σοσιαλδημοκρατικού Κόμματος Λίβιου Ντραγκνέα διόρισε την Νταντσίλα ως την πρώτη γυναίκα πρωθυπουργό στα ρουμανικά χρονικά και την τρίτη αρχηγό κυβέρνησης σε έναν χρόνο. Ο παραιτηθείς προκάτοχός της Μιχάι Τουντόσε, είδε το κόμμα του να αποσύρει την υποστήριξή του από τον ίδιο. Ο διορισμός της στην πρωθυπουργία έγινε δεκτός από τον πρόεδρο Κλάους Γιοχάνις και ο τελευταίος έδωσε την εντολή για σχηματισμό κυβέρνησης στην Νταντσίλα, πυροδοτώντας τις αντιδράσεις από υποστηρικτές και αντιπάλους του. Η κυβέρνησή της έλαβε την ψήφο εμπιστοσύνης του Κοινοβουλίου στις 29 Ιανουαρίου.

Ανατράπηκε από πρωθυπουργός με πρόταση μομφής στις 10 Οκτωβρίου 2019. Παρέμεινε προσωρινή πρωθυπουργός μέχρι τον σχηματισμό νέας κυβέρνησης.

### Υποψήφια πρόεδρος

Η Ντάντσιλα λίγο μετά την παραίτησή της από την πρωθυπουργία διεκδίκησε ανεπιτυχώς το προεδρικό αξίωμα στις εκλογές που διεξήχθησαν τον Νοέμβριο του 2019, όπου ηττήθηκε από τον Κλάους Γιοχάνις, λαμβάνοντας ποσοστό γύρω στο 37% στον 2ο γύρο των εκλογών, στις 24 Νοεμβρίου..

Παραπομπές
----------

1. ↑  «Romanian Protests Put Ruling Party Under Renewed Pressure». 22 Ιανουαρίου 2018. Ανακτήθηκε στις 29 Ιανουαρίου 2018 – μέσω www.bloomberg.com.
2. ↑  Lucian Negrea (16 Ιανουαρίου 2018). «BIOGRAFIE - Cine este Viorica Dăncilă, premierul propus de PSD». *stiripesurse.ro* (στα Ρουμανικά).
3. ↑  «Portret: Cine este Viorica Dăncilă, premierul desemnat al României». *Digi 24* (στα Ρουμανικά). 17 Ιανουαρίου 2018.
4. ↑  «History of parliamentary service». *MEPs*. European Parliament.
5. ↑  «Viorica DĂNCILĂ». *MEPs*. European Parliament.
6. ↑  «Members». *FEMM*. European Parliament.
7. ↑  «MEP Awards 2015: The Shortlist». *The Parliament Magazine*. 6 Μαρτίου 2015.
8. ↑  Luiza Ilie, Radu-Sorin Marinas (19 Ιανουαρίου 2018). «Viorica Dancila nominated as Romania's first female Prime Minister». *The Independent*.
9. ↑  «Romania to have first female prime minister, Viorica Dancila». *BBC News*. 17 Ιανουαρίου 2018.
10. ↑  Maria Stan, Sorin Andreiana (19 Ιανουαρίου 2018). «Președintele, izolat de decizia desemnării Vioricăi Dăncilă. Iohannis și-a dat jos geaca roșie la numirea celui de-al treilea premier PSD». *Evenimentul zilei* (στα Ρουμανικά).
11. ↑  «USR critică decizia lui Iohannis: A ratat șansa de a limita dezastrul produs de PSD». *Digi 24* (στα Ρουμανικά). 17 Ιανουαρίου 2018.
12. ↑  «Romanian Protests Put Ruling Party Under Renewed Pressure». *Bloomberg*. 22 Ιανουαρίου 2018.
13. ↑  «Romania: Viorica Dancila voted in as first female prime minister». *Deutsche Welle*. 29 Ιανουαρίου 2018.
14. ↑  «Romania government collapses after no-confidence vote». *DW*. 2019-10-10.. Ανακτήθηκε στις 2019-10-10.
15. ↑  Ρουμανία : Πρόεδρος ο κεντροδεξιός Γιοχάνις – Ιστορική ήττα της Κεντροαριστεράς, in.gr, 25 Νοεμβρίου 2019.

Εξωτερικοί σύνδεσμοι
--------------------

* Πολυμέσα σχετικά με το θέμα  Vasilica-Viorica Dăncilă στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 2609151778258718130004
* GND: 1151494992

 |

 |